ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମୁମ୍ବାଇଠାରେ “ଟାଇମଲେସ୍ ଲକ୍ଷ୍ମଣ” ପୁସ୍ତକ ଉନ୍ମୋଚନ ଅବସରରେ ପ୍ରଧାନମନ୍ତ୍ରୀଙ୍କ ଉଦବୋଧନ
ମହାରାଷ୍ଟ୍ରର ରାଜ୍ୟପାଳ ଶ୍ରୀମାନ ବିଦ୍ୟାସାଗର ରାଓ, ଏଠାକାର ଲୋକପ୍ରିୟ, ଯଶସ୍ୱୀ ଯୁବ ମୁଖ୍ୟମନ୍ତ୍ରୀ ଶ୍ରୀ ଦେବେନ୍ଦ୍ର ଜୀ, ସୁଶ୍ରୀ ଉଷା ଲକ୍ଷ୍ମଣ ଜୀ, ଡକ୍ଟର ଆଲୋକ ଶର୍ମା ଜୀ ଏବଂ ଏଠାରେ ଉପସ୍ଥିତ ଲକ୍ଷ୍ମଣ ପରିବାରର ସ୍ୱଜନ ତଥା ସମସ୍ତ ସଚେତନ ନାଗରିକ ।
ଏହା ମୋର ସୌଭାଗ୍ୟ ଯେ ଏହି ଟାଇମଲେସ ଜର୍ଣ୍ଣିରେ ମତେ ମଧ୍ୟ ସାମିଲ ହେବାର ସୁଯୋଗ ମିଳୁଛି । ଉଷାଜୀଙ୍କ ସହ ମୋର ଯେବେଠୁ ପରିଚୟ ଅଛି ସେବେଠୁ ତାଙ୍କ ସହ କଥାବାର୍ତା କରିବାର ସୁଯୋଗ ମିଳିଛି, ତାଙ୍କ ବିଚାରଧାରା ବିଷୟରେ ଜାଣିବାର ସୁଯୋଗ ମିଳିଛି, ତାଙ୍କ ପରିବାର ଲୋକଙ୍କୁ ଭେଟିବାର ସୁଯୋଗ ମିଳିଛି, ତ ମୁଁ ତାଙ୍କୁ ଥରେ ପରାମର୍ଶ ଦେଇଥିଲି ଯେ ଯାହାର ଏତେ ସବୁ ଅବଦାନ ରହିଛି, ଏହାକୁ ଆଧୁନିକ ପ୍ରଯୁକ୍ତି ସହ ଯୋଡିବା ଅବଶ୍ୟକ, ଡିଜିଟାଲ ଆକାରରେ ଆଣିବା ଦରକାର, ଏବଂ ମୋର ଦ୍ୱିତୀୟ ପରାମର୍ଶ ଥିଲା ଯେ ଯଦି ଆମେ ଏହାକୁ ଆନିମେସନ୍ ଆକାରରେ ଆଣିପାରିବା ତେବେ ବୋଧହୁଏ ଯେଉଁ ସମାଜଶାସ୍ତ୍ର କେବେ ପଢାଯାଉଥିଲା, ଏହାର ଏତେ ବଡ ଶକ୍ତି ରହିଛି ଯାହାକୁ ପଢିବା ପାଇଁ ସହଜ ଉପାୟ କେବଳ ଲକ୍ଷ୍ମଣଙ୍କ କାର୍ଟୁନ୍ ଦ୍ୱାରା ପ୍ରସ୍ତୁତ ହୋଇପାରିବ ।
ମୁଁ ଖୁସି ଯେ ମୋର ଏହି ସବୁ କଥାକୁ ସେ ସ୍ୱୀକାର କଲେ ଏବଂ ମନ ପ୍ରାଣ ଦେଇ ଲାଗିଗଲେ । ଏବଂ ସବୁଠାରୁ ବଡ କଥା ହେଲା ଏହି ସବୁ କାମରେ ସେ ମତେ କେବେ ମଧ୍ୟ ବ୍ୟସ୍ତ କରିନାହାନ୍ତି । ନହେଲେ ବେଳେବେଳେ କ’ଣ ହୁଏ ଯେ, କାହାକୁ ପରାମର୍ଶ ଦିଅ ତ... ଆଛା ଆପଣ ସେହି ପରାମର୍ଶ ଦେଇଥିଲେ ତ ଏବେ ଆଗକୁ ମଧ୍ୟ ଟିକେ ସାହାଯ୍ୟ କରିଦିଅନ୍ତୁ । କିଛି ବି ନୁହେଁ, ନିଜ ସାମର୍ଥ୍ୟରେ ସେ ଏତେ ବଡ କାମ କରିଛନ୍ତି ଏବଂ ଏଥିପାଇଁ ମୁଁ ସେହି ପରିବାରର ସମସ୍ତଙ୍କୁ, କମ୍ପାନିକୁ ଅନେକ ଧନ୍ୟବାଦ ଦେଉଛି ।
ଏହି ପ୍ରୟାସ ଲକ୍ଷ୍ମଣ ଜୀଙ୍କ ପାଇଁ ନୁହେଁ, ତାଙ୍କୁ ସ୍ମରଣ କରିବା ପାଇଁ ନୁହେଁ । ଅର୍ଥାତ୍ ଲକ୍ଷ୍ମଣ ଜଣେ ବ୍ୟକ୍ତି ନଥିଲେ, ସେ କୋଟି କୋଟି ଜନସାଧାରଣଙ୍କ ହୃଦୟରେ ବସା ବାନ୍ଧି ରହିଥିବା ଏକ ତତ୍ୱ ଥିଲେ ଏବଂ ଯାହାଙ୍କ ଭିତରେ ମଧ୍ୟ କୋଟି କୋଟି ମନ ବିରାଜମାନ ଥିଲା ଓ ତାହାର ପରିପ୍ରକାଶ ତାଙ୍କ ଶରୀରରେ ହେଉଥିଲା । ଏବଂ ଏଥିପାଇଁ ମୁଁ ତ ଏବେ ଦେବେନ୍ଦ୍ର ଜୀଙ୍କୁ ମଧ୍ୟ ଅନୁରୋଧ କରିବି ଯେ ଯଦି ହୋଇପାରେ ତାହାହେଲେ ମହାରାଷ୍ଟ୍ରର କୌଣସି ବିଶ୍ୱବିଦ୍ୟାଳୟ... ଏହା ଉପରେ ଅଧିକ ଅଧ୍ୟୟନ ଓ ଗବେଷଣା କରୁ ଏବଂ କାର୍ଟୁନ୍ ମାଧ୍ୟମରେ ଚାରି-ପାଂଚ ଦଶନ୍ଧିର ସମାଜର ଅବସ୍ଥା, ସମାଜର ମନୋବିଜ୍ଞାନ, ରାଜନୀତିର ଚୌହଦ ୀମଧ୍ୟରେ ଚାଲିଥିବା ଗତିବିଧି, ଦେଶର ଆଶା ଆକାଂକ୍ଷା ଏବଂ ସରକାରମାନଙ୍କର ବୃତି-ପ୍ରବୃତି, କାର୍ଟୁନ ମାଧ୍ୟମରେ ଭାରତର ସାମାଜିକ, ରାଜନୈତିକ, ମନୋବୈଜ୍ଞାନିକ ଇତିହାସ ଏସବୁର ଏକ ଗବେଷଣା କରାଯାଇପାରିବ କି?... ଏବଂ ଏସବୁକୁ ଲକ୍ଷ୍ମଣ କିଭଳି ଏକାଠି ଧରି ରଖିଛନ୍ତି ସେ ବିଷୟରେ ଜାଣିହେବ ଏବଂ ହୁଏତ ଆଗାମୀ ପିଢୀଗୁଡିକ ନିମନ୍ତେ ଏହା ଉର୍ଜା ଯୋଗାଇବା କାର୍ଯ୍ୟରେ ଆସିବ ।
ମୁଁ ସବୁବେଳେ ଏହା ଭାବେ ଯେ ଜଣେ ଚିତ୍ରକର ଏବଂ ଜଣେ କାର୍ଟୁନିଷ୍ଟ ମଧ୍ୟରେ ପାର୍ଥକ୍ୟ କ’ଣ ହୋଇଥାଏ.. ମୁଁ ଭୁଲ ହୋଇପାରେ... କିନ୍ତୁ ପ୍ରାୟତଃ ଲାଗେ ଯେ କାର୍ଟୁନିଷ୍ଟ ଇଶ୍ୱରଙ୍କର ସବୁଠାରୁ ଅଧିକ ନିକଟ ହୋଇଥାଏ ଏବଂ ହୁଏତ ଇଶ୍ୱରଙ୍କ ସହିତ ତାଙ୍କର ସିଧାସଳଖ ସଂଯୋଗ ରହିଥାଏ କାରଣ ଇଶ୍ୱର ପ୍ରତ୍ୟେକ ବ୍ୟକ୍ତିକୁ ଏକା ଭଳି ସୃଷ୍ଟି କରିନଥାଆନ୍ତି । କିଛି ନା କିଛି ବିଶେଷତ୍ୱ ପ୍ରତ୍ୟେକଙ୍କ ଚେହେରାରେ ଥାଏ, ନାକ-ନକ୍ସା କିଛି ନା କିଛି ଅଲଗା ହୋଇଥାଏ । ଆମର କାହା ସହିତ ଭେଟ ହୁଏ ତ ଆମକୁ ସିଏ ... ସୁଭାଷ ଜୀ ଭେଟହେବେ ତେବେ ଲାଗିବ, ହଁ ସୁଭାଷ ଜୀ ବହୁତ ଭଲ ମଣିଷ କିନ୍ତୁ କାର୍ଟୁନିଷ୍ଟ ଭେଟ ହେବେ ତ ତାଙ୍କୁ ସୁଭାଷ ଜୀ ଦେଖାଯିବେ ନାହିଁ.. କାନ ଟିକିଏ ଲମ୍ବା ହୋଇଥିବ ତ ତାହା ହିଁ ଦେଖା ଯିବ.. ନାକ ଟିକିଏ ତେଢା ହୋଇଥିବ ତ ତାହା ହିଁ ଦିଶିବ କାରଣ ସେ ତାଙ୍କୁ ଏହି ବାର୍ତା ଦେଇଥିବେ ଯେ ଦେଖ ମୁଁ ଯେଉଁ ସୁଭାଷକୁ ଆଙ୍କିଥିଲି, ତ ଏମିତି ଭାବେ ଆଙ୍କିଥିଲି ଯେ ତୁମେ ତାଙ୍କୁ ଯେତେବେଳେ ଦେଖିବ ତ ଏଇଥିରୁ ହିଁ ଚିହ୍ନିବ । ଏବଂ ଏଥିପାଇଁ କାର୍ଟୁନିଷ୍ଟ... ଏବଂ ସ୍ୱୟଂ ଲକ୍ଷ୍ମଣ ନିଜର କାର୍ଟୁନ ମଧ୍ୟ ଆଙ୍କୁଥିଲେ... ସିଏ ତ ଲେଖନୀରେ ଧନୀ ଥିଲେ, ପେଶାରେ ଧନୀ ଥିଲେ... ସେ ମଧ୍ୟ ନିଜକୁ ସୁନ୍ଦର ଭାବେ ଚିତ୍ରଣ କରି ପାରିଥାଆନ୍ତେ । କିନ୍ତୁ ସେ ଏପରି କରିନଥିଲେ, ସେ ନିଜକୁ ମଧ୍ୟ ସେହିଭଳି ତେଢା-ମେଢା ଭାବେ ଆଙ୍କିଥିଲେ... ସେହି କେଶକୁ ସେ ଆପଣାର କରିନେଇଥିଲେ ।
ଏବେ କମନ ମ୍ୟାନ୍... ମୁଁ ଭାବୁନାହିଁ ଯେ ଆମର ଯେଉଁ ପୋଷାକ ପ୍ରସ୍ତୁତକାରୀ ଅଛନ୍ତି ସେମାନେ ଲକ୍ଷ୍ମଣଙ୍କୁ କିଛି ପରାମର୍ଶ ଦେଇଥିବେ । କେହି ଏହି କମନ ମ୍ୟାନକୁ ଦେଖି କହିପାରିବେ କି ସେ କେଉଁ ରାଜ୍ୟର ଅଟନ୍ତି । ନହେଲେ ଯେତେ ବି ବଡ ଫ୍ୟାଶନ ଡିଜାଇନର ହୁଅନ୍ତୁ ନା କାହିଁକି, କତେ ବଡ ଚିତ୍ରକର ହୁଅନ୍ତୁ ନା କାହିଁକି, ସେ କାହାର ମଧ୍ୟ ଚିତ୍ର ଆଙ୍କିବେ ତ ସେଥିରେ ଦେଖାଯିବ ଯେ ତାହା ବୋଧହୁଏ ତାମିଲର ଆଭାସ କିମ୍ବା ଏଥିରେ ଉତର-ପୂର୍ବର ଛାପ ରହିଛି... ବୋଧହୁଏ ଏଥିରେ ବଙ୍ଗାଳି ରୂପ ପ୍ରକଟ ହେଉଛି । ସେ କମନ ମ୍ୟାନର ପୋଷାକ ପରିପାଟୀ ଏପରି କରିଛନ୍ତି ଯେ ପ୍ରତି ଭାରତବାସୀକୁ ଲାଗେ ଯେ ଏହା ମୋର ଅଟେ... କେହି କହିପାରିବେ ନାହିଁ ଯେ ସେ ସେହି ରାଜ୍ୟର ଲୋକ । ଆଜ୍ଞା ଏହା କେତେ ବିରାଟ... ଅର୍ଥାତ୍ ଯିଏ ଏହାକୁ ଅତି ସୂକ୍ଷ୍ମ ଭାବରେ ଦେଖିବ ତାକୁ ଜଣାପଡିବ ଯେ ଏଭଳି କମନ ମ୍ୟାନ୍ ସେ କାହିଁକି ଖୋଜିଲେ ଯାହାଙ୍କ ସମ୍ପୁର୍ଣ୍ଣ ବେଶଭୂଷାରୁ କେହି ନିଶ୍ଚିତ କରିପାରିବେ ନାହିଁ ଯେ ସେ ଭାରତବର୍ଷର କେଉଁ ପ୍ରାନ୍ତର ପ୍ରତିନିଧିତ୍ୱ କରେ... ଏବଂ ନାଁ ତ ସିଏ କୌଣସି ଯୁଗର ପ୍ରତିନିଧିତ୍ୱ କରେ । ଏହି କମନ୍ ମ୍ୟାନ୍ ନିରନ୍ତର ଅଟେ... ତାର ଜୋତାରେ ଆଧୁନିକତା ରହିଛି, ତାର ନିଶରେ ଶକ୍ତି ଅଛି, କିନ୍ତୁ ଛତା ବିନା ଜୀବନ ନାହିଁ । ଅର୍ଥାତ୍ ତାଙ୍କର ମନକୁ ମୁଁ ଯେତେବେଳେ ପଢିବାର ପ୍ରୟାସ କରେ ତ ମତେ ଲାଗେ ଏମିତି କାହିଁକି କରିଥିବେ... କାରଣ ସେ ଜାଣିଥିଲେ ଯେ ଭାରତ ଏକ ଏଭଳି ଦେଶ ଅଟେ ଯେଉଁଠାରେ ଲୋକମାନଙ୍କ ମାନସିକତା ଯେତେଯେତେ ରାଜନୀତିରେ ବିକୃତି ଭରି ହୋଇ ଚାଲିଛି.. ବିଭାଜନ ଖୋଜିବା... ଭିନ୍ନକୁ ଖୋଜିବା... ତାଙ୍କର ପ୍ରୟାସ ଥିଲା ଏକତାକୁ ସାଉଁଟିିବା । ଏହା ବାସ୍ତବରେ ଏକ ବଡ ଅବଦାନ ଥିଲା ।
ଏବଂ ଏଥିପାଇଁ, ଲକ୍ଷ୍ମଣଙ୍କ ଏହି ସାମର୍ଥ୍ୟକୁ.. ଏବେ ଅବଶ୍ୟ ଆମେ ଏଭଳି ଜିନିଷର ଅଭାବକୁ ଅନୁଭବ କରୁଛୁ ଏବଂ ଯେଉଁ ରାଜନୈତିକ କାଳଖଣ୍ଡରେ ତାଙ୍କର ଯୋଗଦାନ ରହିଥିଲା ମୁଁ ନିଶ୍ଚିତ ଯେ ପ୍ରତ୍ୟେକ ରାଜନେତା ଖବରକାଗଜ ପଢିବା ପୂର୍ବରୁ ତାଙ୍କ କାର୍ଟୁନ୍କୁ ଯେମିତି ହେଲେ ଦେଖିଥିବେ । ଏବଂ ସେଥିରୁ ତାଙ୍କୁ ସନ୍ଦେଶ ମିଳି ଯାଉଥିବ । ଏତେ ସାମର୍ଥ୍ୟ ହେବା ଏକପ୍ରକାର ବହୁତ ବଡ କଥା ଅଟେ । କାର୍ଟୁନର ଦ୍ୱିତୀୟ ବିଶେଷତ୍ୱ ହେଉଛି ତାହା ଲକ୍ଷ୍ୟଭ୍ରଷ୍ଟ ହୁଏ ନାହିଁ, କେବେ ବି ଲକ୍ଷ୍ୟଭ୍ରଷ୍ଟ ହୁଏ ନାହିଁ । ସଠିକରୁ ସଠିକ କଥାକୁ... କଠୋରରୁ କଠୋର ଉକ୍ତିକୁ... କିନ୍ତୁ କଷ୍ଟ ଦେବା ପାଇଁ ଶଦ୍ଦର ଯେଉଁ ଶକ୍ତି ରହିଛି... ସେହି କଷ୍ଟକୁ ଲାଘବ କରିବାର ଶକ୍ତି ତ କାର୍ଟୁନର ରହିଛି । ଗୋଟିଏ ମୁହୂର୍ତରେ ଲାଗେ ଆରେ ଇଏ କ’ଣ? ପରବର୍ତି ମୁହୂର୍ତରେ ଲାଗେ ଯେ ହଁ.. ଇଏ ବି ଗୋଟେ ପ୍ରକାର କଥା । ଅର୍ଥାତ୍ ଯେଉଁଥିରେ ସତ୍ୟକୁ ତୀବ୍ରତାର ସହ ଉଜାଗର କରିବାର କ୍ଷମତା ରହିଛି । କିନ୍ତୁ ସେହି ତୀବ୍ରତା ଭିତରେ ଉପଶମର ପ୍ରଲେପ ଦେବାର କ୍ଷମତା ମଧ୍ୟ ରହିଛି । ତାହା ମଧ୍ୟ ଲକ୍ଷ୍ମଣଙ୍କର ଅତୁଳନୀୟ ଶକ୍ତି ଥିଲା ଯାହାକୁ ଆମେ କଦାପି ଭୁଲିପାରିବା ନାହିଁ ।
ସାଧାରଣ ମଣିଷର ସମସ୍ୟାଗୁଡିକୁ ତାଙ୍କର ଗୋଟିଏ କାର୍ଟୁନ୍ ଥିଲା ଯେ କମନ୍ ମ୍ୟାନ୍ କାର କିଣୁଛି... ସେ ପଚାରୁଛନ୍ତି କ’ଣ କରୁଛ...କହିଲେ କାର ଆଣିଛି.. କିନ୍ତୁ ରାସ୍ତା ଖୋଜୁଛି କୋଉଠି ଚଲେଇବି । ଅର୍ଥାତ୍ ସେତେବେଳେ ଭିତିଭୂମୀ ଉପରେ...ରାସ୍ତା ନଥିଲା, ପକ୍କା ସଡକ ନଥିଲା... ଏତେ ସଠିକ୍, ମାର୍ମିକ ଭାବେ କହିବାର ସାମର୍ଥ୍ୟ ତାଙ୍କର ଥିଲା । ତାଙ୍କୁ ଯେତେବେଳେ ପଚରାଗଲା ଆପଣ କମନ୍ ମ୍ୟାନ୍ କେଉଁଠୁ ପାଇଲେ... ସେ ଉତର ଦେଲେ ମୁଁ କମନ୍ ମ୍ୟାନ୍ ଖୋଜିନାହିଁ... କମନ୍ ମ୍ୟାନ୍ ମେତ ଖୋଜି ନେଇଛି । ମୁଁ ଭାବୁଛି ଏହି କଥା ଅର୍ଥାତ୍ ତାଙ୍କର ଏହି କଥାରେ ଭାବନାର କିଭଳି ବିଶାଳତା ଥିଲା । ତାଙ୍କର ଭାଇ ଆର.କେ. ନାରାୟଣଙ୍କର ଛାପ ମଧ୍ୟ ତାଙ୍କ ଉପରେ ରହିଥିଲା, ଯାହା ତାଙ୍କ ଲେଖନୀରେ ଦୃଷ୍ଟିଗୋଚର ହୋଇଥିଲା... ତାଙ୍କର ଅନେକ ଗୁଡିଏ ଲେଖାରେ ମଧ୍ୟ ତାଙ୍କ ଭାଇଙ୍କର ପ୍ରଭାବ ଥିଲା ।
ଆପଣମାନେ ଦେଖିଥିବେ ଯେ ଯେତେବେଳେ ଅଟଳ ଜୀଙ୍କର ସରକାର ଥିଲା... ମୋ ମନରେ ଏହିସବୁ ବିଷୟର ବହୁତ ବଡ ପ୍ରଭାବ ରହିଥାଏ, କାରଣ ଏତେବଡ ଦୁନିଆକୁ ମୁଁ ଦେଖି ନାହିଁ... ସେହି ଚାକଚକ୍ୟ କିଭଳି ହୋଇଥାଏ ମତେ ଜଣାନଥିଲା... ଏସବୁ ଏଠାକୁ ଆସିବା ପରେ ହିଁ ଦେଖିଲି...ପୂର୍ବରୁ ତ ଏଭଳି ଜୀବନ ବିତଉଥିଲି, ସେତେବେଳେ ସେହିସବୁ ଜିନିଷକୁ ଦେଖିଥିଲି ତ ତାହାସବୁ ମନରେ ରହିଛି । ଯେତେବେଳେ ଅଟଳଜୀଙ୍କ ସରକାର ଗଠନ ହେଲା ମୁଁ ଦଳର ସଂଗଠନ କାର୍ଯ୍ୟ କରୁଥିଲି । ସେତେବେଳେ ମୁଁ ଦିନେ ତାଙ୍କର ଯିଏ ବିମାନ ଚଳାଚଳ ମନ୍ତ୍ରୀ ଥିଲେ ତାଙ୍କ ପାଖକୁ ଗଲି... ମୁଁ ତାଙ୍କୁ କହିଲି ଭାଇ ମୋର ଗୋଟେ ପରାମର୍ଶ ଅଛି... ସିଏ କହିଲେ କ’ଣ?... ମୁଁ ସେହି ସମୟରେ ଅତି ସାମାନ୍ୟ କାର୍ଯ୍ୟକର୍ତା ଥିଲି ତେଣୁ ସେତେବେଳେ ଭେଟିବା ପାଇଁ ସୁଯୋଗ ମିଳୁଥିଲା ତାହାହିଁ ମୋ ପାଇଁ ବହୁତ ବଡ କଥା ଥିଲା । ମୁଁ କହିଲି ଭାଇ ... ଦୁନିଆ ବଦଳିଗଲାଣି । ଆମର ଏଇ ଯେଉଁ ଉଡାଜାହାଜ ରହିଛି ସେଥିରେ ଏଇ ରାଜା ମହାରାଜାଙ୍କ ପ୍ରତୀକର ଅର୍ଥ କ’ଣ । ଏଇ ଯେଉଁ ମହାରାଜାଙ୍କର ବହୁତ ବଡ ଏକ ପ୍ରତୀକ ଅଛି... ମୁଁ କହିଲି ଏହା ଲକ୍ଷ୍ମଣଙ୍କ କମନ୍ ମ୍ୟାନ୍ କାହିଁକି ହେବ ନାହିଁ... ଉଡାଜାହାଜର ପ୍ରବେଶ ଦ୍ୱାରରେ କମନ୍ ମ୍ୟାନର ପ୍ରତୀକ କାହିଁକି ରହିପାରିବ ନାହିଁ... ଆମର ଚିନ୍ତାଧାରା କାହିଁକି ବଦଳି ନାହିଁ । ମୋ ମନ ଉପରେ ଲକ୍ଷ୍ମଣଙ୍କର ପ୍ରଭାବ ଏତେ ଥିଲା... ଏବଂ ଆପଣମାନେ ଜାଣି ଖୁସି ହେବେ ଯେ ଏ କଥା ଅଟଳ ଜୀଙ୍କ ପର୍ଯ୍ୟନ୍ତ ପହଂଚିଲା... ଏବଂ ସେ ସମୟରେ ବାସ୍ତବରେ ନିଷ୍ପତି ନିଆଯାଇଥିଲା... ଯେଉଁ ବିମାନ ସେବା ଥିଲା ସେଥିରୁ ରାଜାଙ୍କୁ ହଟାଇ ଦିଆଗଲା ଏବଂ ସେହି ସ୍ଥାନରେ କମନ୍ ମ୍ୟାନର ଚିତ୍ର ଲଗାଇ ଦିଆଗଲା । ଏବଂ ସେତେବେଳେ... ଏବେ ବି ବୋଧହୁଏ କେତେକ ଉଡାଜାହାଜ ଏଭଳି ଅଛି, ଯେଉଁଥିରେ ଏହି ଚେକ୍ କୋଟ୍ ବାଲା କମନ ମ୍ୟାନ୍ .... ଲକ୍ଷ୍ମଣ ବାଲା କମନ୍ ମ୍ୟାନ୍ ଲାଗିଛି । ଅର୍ଥାନ୍ ସାମାନ୍ୟ ମନୁଷ୍ୟର ମହତ୍ୱ ମହାରାଜାଙ୍କଠାରୁ ଆରମ୍ଭ କରି କମନ୍ ମ୍ୟାନ୍ ପର୍ଯ୍ୟନ୍ତ ଉଡାଜାହାଜକୁ ନେଇ ଆସିବା... ଏବଂ ମୁଁ ଖୁସି ଯେ ସେ ପର୍ଯ୍ୟନ୍ତ ମୋର ଚିନ୍ତାଧାରା ତାର ପରିଚୟ ଏବଂ ଚିତ୍ର ପର୍ଯ୍ୟନ୍ତ ସୀମିତ ଥିଲା କିନ୍ତୁ ସେହି ବିଚାର ମୋ ଭିତରେ ଜୀବନ୍ତ ଥିଲା । ଆଜି ଯେତେବେଳେ ମତେ କାମ କରିବାର ସୁଯୋଗ ମିଳିଲା ସେତେବେଳେ ମୁଁ ସ୍ୱପ୍ନ ଦେଖିଲି ଯେ ଯିଏ ହାୱାଇ ଚପଲ ପିନ୍ଧୁଛି ସିଏ ବି ମୋ ଦେଶରେ ଉଡାଜାହାଜରେ ବୁଲିବା ଉଚିତ୍ ଏବଂ ହାୱାଇ ଚପଲ ପିନ୍ଧୁଥିବା ବ୍ୟକ୍ତି... ଆଜି ଦେଖନ୍ତୁ ଦେଶରେ ରେଳବାଇର ଏସି କୋଚରେ ଯେତେ ସଂଖ୍ୟାରେ ଯାତ୍ରା କରୁଛନ୍ତି ତା’ଠାରୁ ଅଧିକ ଉଡାଜାହାଜରେ ଯାତ୍ରା କରୁଛନ୍ତି । ତେଣୁ ଯେଉଁ ଲକ୍ଷ୍ମଣଙ୍କୁ ମୁଁ ଯେଭଳି ଭାବେ କମନ୍ ମ୍ୟାନ୍ ରୂପରେ ଦେଖିଥିଲି, ସେହି କମନ୍ ମ୍ୟାନକୁ ଏବେ ବିମାନ ଭିତରେ ବସାଇବା ଦିଗରେ ମୁଁ କାର୍ଯ୍ୟ କରୁଛି ।
ଏବେ ଦେଖିବାକୁ ହେବ ଭାରତ ସରକାର ଆଜିକାଲି ଯେଉଁ ପଦ୍ମଶ୍ରୀ, ପଦ୍ମ ବିଭୂଷଣ ପ୍ରଦାନ କରୁଛନ୍ତି, ଏହା ବାସ୍ତବରେ ଅଧ୍ୟୟନ ଯୋଗ୍ୟ ବିଷୟ ଅଟେ । ତେବେ ଆମ ଦେଶରେ ଭଲ ବିଷୟ ଉପରେ ଅଧ୍ୟୟନ କରିବା ପାଇଁ ଲୋକଙ୍କ ନିକଟରେ କମ୍ ସମୟ ଥାଏ । କିନ୍ତୁ ତଥାପି ଯଦି ସମୟ ମିଳିଯାଏ ଅଧ୍ୟୟନ କରିବା ଭଳି ବିଷୟ ଅଟେ । ନଚେତ୍, ପୂର୍ବରୁ ବଡ ବଡ ବ୍ୟକ୍ତି, ଯେଉଁମାନଙ୍କର ଚିହ୍ନା ପରିଚୟ ରହିଛି, ପହଂଚ ରହିଛି ସେହିମାନେ ହିଁ ପଦ୍ମଶ୍ରୀ, ପଦ୍ମ ବିଭୂଷଣ ପାଇଁ ଯୋଗ୍ୟ ହେଉଥିଲେ । ଗତ ୪ ବର୍ଷରେ ଆମେ ତାକୁ ସମ୍ପୁର୍ଣ୍ଣ ରୂପେ ବଦଳାଇ ଦେଇଛୁ । କମନ୍ ମ୍ୟାନ୍... ଯଦି ସେ ସମାଜ ପାଇଁ, ଦେଶ ପାଇଁ ଜୀଇଁ କିଛି ହାସଲ କରିଛି ତାହାହେଲେ ସେ ପଦ୍ମ ସମ୍ମାନ ଅବଶ୍ୟ ପାଇବ । ଏବଂ ମୁଁ କହିବି ଯେ କେବେ ବି କୌଣସି ନା କୌଣସି ବିଶ୍ୱବିଦ୍ୟାଳୟ ଏହା ଉପରେ ଅଧିକ ଗବେଷଣା କରିବ ଯେ ଏହି ୪ ବର୍ଷରେ ଯେଉଁ ପଦ୍ମଶ୍ରୀ, ପଦ୍ମ ବିଭୂଷଣ ମିିଳିଛି, ସେଥିରେ କମନ୍ ମ୍ୟାନର ପ୍ରତିଫଳନ କିଭଳି ଏବଂ ଦେଶ କେତେ ଯେ ସାମର୍ଥ୍ୟରେ ଭରି ରହିଛି ସେ ସମ୍ପର୍କରେ ଜ୍ଞାନ ଅର୍ଜନ କରାଯାଇପାରିବ । ଏଭଳି ବହୁତ ବିଷୟରେ ପରିବର୍ତନ ଆସିଛି ଏବଂ ତା’ର ମୂଳ କାରଣ... ମୁଁ ସେହି ପୃଷ୍ଠଭୂମୀରୁ ଆସିଛି... ସେହି ଜୀବନ ବଂଚିକି ଆସିଛି ଯେଉଁଠି ଭରି ରହିଥିବା ସାମର୍ଥ୍ୟକୁ ମୁଁ ଭଲଭାବେ ଜାଣିଛି ଏବଂ ସେହି ସାମର୍ଥ୍ୟ ଯାହାକୁ ଦେଶର ସାମର୍ଥ୍ୟ ରୂପରେ ଶକ୍ତି ପ୍ରଦାନ କରାଇବା ଦିଗରେ ଆମେ ପ୍ରୟାସ ଜାରି ରଖିଛୁ ।
ଲକ୍ଷ୍ମଣ ଖୁବ୍ ବଡ ସେବା କରିଛନ୍ତି । ଆମର କାମ ହେଉଛି ଯେ ଆମ ନୂଆ ପିଢୀକୁ ପ୍ରେରଣା ମିଳୁ । ଏହି କ୍ଷେତ୍ରର ଯେଉଁ ନବଯୁବକ ଅଛନ୍ତି.... ମୋର ବିଶ୍ୱାସ ଯେ ସେମାନଙ୍କର ବହୁତ କାମରେ ଆସିବ.... ଯେଉଁମାନେ ଅର୍ଥଶାସ୍ତ୍ରର ବିଦ୍ୟାର୍ଥୀ ଅଟନ୍ତି, ଯେଉଁମାନେ କାର୍ଟୁନ୍ ଦୁନିଆକୁ ଯିବାକୁ ଚାହାନ୍ତି । ଏବଂ ମୁଁ ଖୁସି ଯେ ଏବେ ତାଙ୍କ ନାତୁଣୀ ଆଧୁନିକ ବିଚାରଧାରା ସହିତ ଆଗକୁ ଆସିଛନ୍ତି । ସେ କମନ୍ ମ୍ୟାନ ଆମମାନଙ୍କ ମଧ୍ୟକୁ ନେଇକି ଆସିଥିଲେ... ଇଏ କମନ୍ ଓମାନକୁ ନେଇକି ଆସିଛନ୍ତି... ଅର୍ଥାତ ଲିଙ୍ଗଗତ ସମାନତାର ଏହା ଉତମ ପ୍ରୟାସ ମଧ୍ୟ ।
ମୋର ଏହି ସମ୍ପୁର୍ଣ୍ଣ ପରିବାରକୁ ବହୁତ ବହୁତ ଅଭିନନ୍ଦନ, ବହୁତ ବହୁତ ଶୁଭକାମନା ଏବଂ ମୁଁ ବିଶ୍ୱାସର ସହ କହୁଛି ଯେ ଏହା ସେମାନଙ୍କ ପାଇଁ ତ ବାସ୍ତବରେ ‘ଲେସ୍ ଟାଇମ’ ଥିଲା କାରଣ ଜୀବନ କେଉଁଠି ନା କେଡଁଠି ତ ଅଟକି ଯାଇପାରେ । ‘ଲେସ୍ ଟାଇମ୍’ ଥିଲା... କିନ୍ତୁ ସେ ଆମମାନଙ୍କ ପାଇଁ ‘ଟାଇମଲେସ’ ଅଟନ୍ତି, ‘ଟାଇମଲେସ୍’ ରହିବେ ।
ବହୁତ ବହୁତ ଧନ୍ୟବାଦ
JP
(Visitor Counter : 42